cyanic-selkie/wikianc huggingface dataset:
เลียม แกลลาเกอร์
ชีวิตส่วนตัว
ต่อมาปี พ.ศ. 2557 แอปเพิลตั้นฟ้องหย่าแกลลาเกอร์อย่างเป็นทางการ หลังจาก ลิซ่า จอร์บานี นักข่าวบันเทิงฟรีแลนซ์ของนิวยอร์กไทม์ส ออกมาเปิดเผยว่าเธอมีบุตรสาววัย 7 เดือนกับแกลลาเกอร์ โดยทั้งคู่รู้จักกันหลังจากที่กอร์บานีได้สัมภาษณ์แกลลาเกอร์เมื่อครั้งเดินทางไปนิวยอร์กเมื่อ พ.ศ. 2553 เรื่องที่เกิดขึ้นทำให้แอปเพิลตั้นโกรธมาก ต้องฟ้องหย่าในชั้นศาล ช่วงเวลานี้เองที่แกลลาเกอร์ไม่ได้ทำงานเพลง และต้องใช้เวลาอยู่แต่กับนักกฎหมายเป็นเวลาหลายปี ต้องใช้เงินจำนวนมากในการว่าความและขึ้นศาล
ปัจจุบัน แกลลาเกอร์คบหากับ เด็บบี้ กวิเธอร์ อดีตผู้จัดการส่วนตัววงบีดีอาย ซึ่งทำหน้าที่เป็นผู้จัดการส่วนตัวให้แกลลาเกอร์ในฐานะศิลปินเดี่ยวด้วย
ความสัมพันธ์ของสองพี่น้อง
- เลียมกล่าวว่า เขาไม่ค่อยได้พูดคุยกับพี่ชายมากนักแทบที่จะไม่สนิทชิดเชื้อกันเลย ระหว่างทัวร์ครั้งสุดท้ายเขาและพี่ชายพูดคุยกันซึ่งๆหน้าเฉพาะตอนอยู่บนเวทีเท่านั้น
- ระหว่างการบันทึกเสียงอัลบั้ม "(What's the Story) Morning Glory?" สองพี่น้องทะเลาะวิวาทกันอย่างรุนแรงอีกครั้ง เนื่องจากเลียมได้เชิญชวนทุกคนในผับท้องถิ่นมาที่สตูดิโอบันทึกเสียงของทางวงโดยตอนนั้นโนลกำลังทำงานอยู่
- ในปี พ.ศ. 2552 ก่อนที่ โอเอซิส จะยุบวง โนลได้บรรยายลักษณะของเลียมไว้ว่า "หยาบคาย หยิ่งยโส อันธพาลและขี้เกียจ เขาเป็นบุคคลที่น่ารังเกียจที่สุดที่ผมเคยพบ เขาก็เหมือนกับส้อมในโลกของซุป" ฟางเส้นสุดท้ายระหว่างเลียมและโนลก็มาถึง เมื่อวงได้ไปแสดงคอนเสิร์ตที่ปารีส เนื่องด้วยความบาดหมางของทั้งสองคนที่มีอยู่ก่อนแล้ว ก่อนที่คอนเสิร์ทจะเริ่ม ทั้งสองทะเลาะวิวาทกันอีกครั้ง เลียมบันดาลโทสะทำลาย กีต้าร์ ของโนล เป็นเหตุให้โนลประกาศแยกตัวจากวง โอเอซิส ในที่สุด
- ในปี พ.ศ. 2555 สามปีหลังจากที่แทบจะไม่ได้สื่อสารกับพี่ชายเลย มีการเปิดเผยว่าทั้งสองคนได้สื่อสารกันผ่านข้อความทางโทรศัพท์อย่างเป็นมิตร หลังจากที่ สโมสรฟุตบอลแมนเชสเตอร์ซิตี ชนะพรีเมียร์ลีก  แหล่งข่าววงในของสองพี่น้องกล่าวอีกว่า "ทั้งสองคนตื่นเต้นและมีความสุขมากๆ หลังจากที่ แมนเชสเตอร์ซิตีชนะ พวกเขาส่งข้อความทางโทรศัพท์ถึงกันและกันในที่สุดพวกเขาก็ลดความบาดหมางระหว่างกันและเริ่มติดต่อกันบ้างผ่านข้อความทางโทรศัพท์" หลังจากนั้นทั้งสองคนก็มาร่วมงานปาร์ตี้ของเพื่อนที่กรุง ลอนดอน ตามคำบอกเล่าของโนล ตอนแรกปาร์ตี้เป็นไปได้ด้วยดีแต่ก็จบลงด้วยการเถียงกันของทั้งคู่ เพราะโนลปฏิเสธที่จะรวมวง โอเอซิส ใหม่ภายในปี พ.ศ. 2558
- สำหรับความสัมพันธ์ในทางที่ดีของเขากับโนล เขาเคยแสดงความเป็นมิตรกับพี่ชาย เมื่อถูกสื่อถามว่า "ใครเป็นผู้นำวงที่ดีที่สุด" เขาตอบว่า "โนล แกลลาเกอร์ไง อะไรคือคุณสมบัติของผู้นำวงที่ดีนะเหรอ? ก็คนที่ประพฤติตัวดีและไม่โดดโหยงเหยงไปมาเหมือนคนบ้าไง" "
ประเทศภูฏานในโอลิมปิก
ประเทศภูฏาน เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1984 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศภูฏาน คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ
รายชื่อโรงไฟฟ้าในประเทศลาว
รายชื่อในหน้านี้ทั้งหมดเป็นรายชื่อโรงไฟฟ้าในลาว
เลียม แกลลาเกอร์
ผลงาน
เลียม แกลลาเกอร์ กลับมาสร้างผลงานเพลงอีกครั้งในฐานะศิลปินเดี่ยวครั้งแรก โดยออกเดบิวต์อัลบั้มที่มีชื่อว่า "As You Were" วางจำหน่ายเมื่อวันที่ 6 ตุลาคม พ.ศ. 2560 ได้รับคำชมจากนักวิจารณ์ในแง่บวก พร้อมทั้งได้รับเสียงตอบรับที่ดีจากแฟนเพลง อัลบั้มขึ้นชาร์ตอันดับ 1 ใน iTune ของ 10 ประเทศทั่วโลก รวมทั้งประเทศไทยด้วย มีซิงเกิ้ลฮิตอย่าง "Wall of Glass", "For What It's Worth" และ "Come Back To Me" แกลลาเกอร์ได้ร่วมเขียนเพลงเอง โดยมี เกร็ก เคอร์สติน เป็นโปรดิวเซอร์ ซึ่งนิตยสารโรลลิ่งสโตนได้จัดอันดับให้อัลบั้ม As You Were ของเลียม แกลลาเกอร์ติด 1 ใน 50 อัลบั้มที่ดีที่สุดของปี 2560 โดยอยู่ลำดับที่ 37 ร่วมกับ "Who Built The Moon" อัลบั้มชุดที่ 3 ของพี่ชาย โนล แกลลาเกอร์
ประเทศภูฏานในโอลิมปิก
นับตั้งแต่ประเทศภูฏานส่งนักกีฬาเข้าร่วมการแข่งขันโอลิมปิกครั้งแรก นักกีฬาภูฏานยังไม่เคยได้รับเหรียญรางวัลจากโอลิมปิก
เลียม แกลลาเกอร์
คอนเสิร์ตเลียม แกลลาเกอร์ในประเทศไทย
วันที่ 12 มกราคม พ.ศ. 2561 เลียม แกลลาเกอร์ ได้เดินทางมาเล่นคอนเสิร์ต "Liam Gallagher Live In Bangkok 2018" ณ ไบเทคบางนา ฮอลล์ 106 ซึ่งนับว่าเป็นการเดินทางกลับมาเมืองไทยครั้งที่สามในรอบ 12 ปี บัตรขายหมดเกลี้ยงในชั่วโมงสุดท้ายก่อนคอนเสิร์ตจะเริ่ม สำหรับเพลงที่นำมาเล่นนั้น ประกอบด้วยเพลงสมัยวงโอเอซิส, บีดีอาย และเพลงใหม่จากอัลบั้ม As You Were
ตอบทวิตให้กำลังใจนักฟุตบอลและโค้ช 13 ชีวิตติดถ้ำหลวง
"อดทนไว้นะ ไม่ต้องกลัว"
Liam Gallagher อดีตฟรอนต์แมนวง Oasis โพสทวิตเตอร์ให้กำลังใจ #ทีมหมูป่า หลังจากมีแฟนเพลงชาวไทยที่ใช้ชื่อ Karnbodi Ngamjit เข้าไปถามว่า อยากพูดอะไรกับเด็กไทยที่ติดอยู่ในถ้ำบ้าง?
ส่วนประโยคที่เลียมโพสต์ให้กำลังใจก็คือเนื้อร้องของเพลง 'Stop Crying Your Heart Out' จากอัลบั้ม Heathen Chemistry นั่นเอง
หมายเหตุ: ปกติเวลาที่ เลียม กัลลาเกอร์ ทวิตแต่ละครั้ง จะมีแฟนๆหลักร้อย-หลักพันเข้าไปคอมเม้นท์ โอกาสที่เลียมจะตอบทวิตใครนั้นค่อนข้างน้อยมาก ขึ้นอยู่กับว่าเลียมจะเลือกตอบคำถามไหน
มัสยิดสีน้ำเงิน (เยเรวาน)
มัสยิดสีน้ำเงิน (Կապույտ մզկիթ; Blue Mosque) เป็นมัสยิดนิกายชีอะฮ์ในเยเรวาน ประเทศอาร์มีเนีย สร้างขึ้นในศตวรรษที่ 18 ถือเป็นสิ่งก่อสร้างสำคัญจากยุคอาร์มีเนียใต้ปกครองของอิหร่าน ปัจจุบันมัสยิดสีน้ำเงินเป็นมัสยิดแห่งเดียวในประเทศอาร์มีเนียที่ยังคงมีการใช้งานในฐานะศาสนสถานอยู่ โดยประเทศอาร์มีเนียมีประชากรมุสลิมอยู่เป็นส่วนน้อย ราว 812 ถึง 1,000 คน หรือคิดเป็น 0.03% ของประชากร ในปี 2013 รัฐมนตรีกระทรวงวัฒนธรรมของอาร์มีเนียแถลงระบุว่ามีความพยายามอย่างมากที่จะเสนอชื่อให้มัสยิดสีน้ำเงินได้รับการขึ้นทะเบียนเป็นแหล่งมรดกโลกของยูเนสโก
ข้อถกเถียง
แหล่งข้อมูลอาร์มีเนียและตะวันตกบางส่วนระบุว่ามัสยิดเป็นมัสยิดแบบอิหร่าน/เปอร์เซีย นักมานุษยวิทยาและชาติพันธุ์วรรณา Tsypylma Darieva ระบุว่า "ในสื่อท้องถิ่นและวาทกรรมของทางการ มัสยิดสีน้ำเงินถูกนำไปเกี่ยวข้องกับ [...] ความสัมพันธ์ระหว่างประเทศใหม่ของอาร์มีเนียกับอิหร่าน และปรากฏการเรียกมัสยิดสีน้ำเงินว่า ‘มัสยิดเปอร์เซีย’ เป็นเฉพาะ"
นักข่าว Thomas de Waal ระบุว่าการเรียกมัสยิดนี้ว่าเป็นมัสยิดอิหร่าน/เปอร์เซียนั้นเป็น "การปกปิดข้อเท็จจริงที่ว่าชาวมุสลิมส่วนใหญ่ที่มามัสยิดนี้ในเวลาที่มัสยิดถูกสร้าง (ทศวรรษ 1760) ควรจะเป็นชาวอาเซอร์ไบจานมากกว่า" นอกจากนี้ Darieva ยังระบุว่ามัสยิดเคยใช้เป็นมัสยิดใหญ่ของ "ชาวมุสลิม (ส่วนใหญ่เป็นประชากรอาเซอร์) ในเยเรวานจนถึงทศวรรษ 1920"
ในขณะที่ในประเทศอาเซอร์ไบจาน มัสยิดนี้ถือว่าเป็นมรดกของอาเซอร์ไบจานในเยเรวาน รวมถึงเคยมีเจ้าหน้าที่ระดับสูงของรัฐบาลอาเซอร์ไบจานกล่าวไว้ว่ามัสยิดเป็น "ศูนย์กลางของศาสนิกชนชาวอาเซอร์ไบจานที่ใหญ่ที่สุดในเยเรวาน" หนังสือปี 2007 ชื่อ War against Azerbaijan: Targeting Cultural Heritage (สงครามต่ออาเซอร์ไบจาน: การพุ่งเป้าไปที่มรดกทางวัฒนธรรม) ของกระทรวงการต่างประเทศอาเซอร์ไบจานและมูลนิธิไฮย์ดาร์ อะลีเยฟ ระบุว่าการปรับปรุงและบูรณะมัสยิดในทศวรรษ 1990 มีเป้าหมายที่จะ "นำเสนอมัสยิด[ใหม่]ในฐานะมัสยิดเปอร์เซีย" ในขณะที่นักวิชาการอิสระชาวอาร์มีเนีย Rouben Galichian ปฏิเสธคำกล่าวอ้างดังกล่าวไว้ในหนังสือปี 2009 ชื่อ Invention of History (ประวัติศาสตร์ที่สร้างขึ้น) ว่า "มัสยิดทุกมัสยิด[ในเยเรวาน]ที่สร้างขึ้นระหว่างปี 1635 ถึงทศวรรษ 1820 สร้างขึ้นโดยชาวอิหร่าน ซึ่งทราบดีว่าประชากรมุสลิมส่วนใหญ่ทั้งที่เป็นและไม่เป็นชาวอิหร่านก็นับถือนิกายชีอะฮ์ทั้งนั้น มัสยิดเหล่านี้จึงคล้ายคลึงกันมาก ฉะนั้นจึงเป็นการยากมากที่จะเข้าใจมัสยิดสีน้ำเงินในฐานะ 'มัสยิดอาเซอร์' เพราะ 'มัสยิดอาเซอร์' มันไม่มีอยู่ตั้งแต่แรก"
ถนนข้าวหลาม (กรุงเทพมหานคร)
ถนนข้าวหลาม เป็นถนนสายหนึ่งในพื้นที่แขวงตลาดน้อย เขตสัมพันธวงศ์ กรุงเทพมหานคร เป็นถนนสายสั้น ๆ มีจุดเริ่มต้นที่จุดตัดระหว่างถนนเจริญกรุงกับถนนทรงวาด (วงเวียนข้าวหลาม) มุ่งไปทางทิศตะวันออกเฉียงเหนือ ข้ามคลองผดุงกรุงเกษม และไปสิ้นสุดที่ถนนมหาพฤฒารามใกล้กับแยกหัวลำโพง ในพื้นที่แขวงมหาพฤฒาราม เขตบางรัก
เจ้าพระยาศรีพิพัฒน์ (แพ บุนนาค)
เจ้าพระยาศรีพิพัฒน์ นามเดิม แพ เป็นขุนนางตระกูลบุนนาค เคยดำรงตำแหน่งจางวางกรมพระคลังสินค้าและองคมนตรีในรัชกาลที่ 5
ประวัติ
เจ้าพระยาศรีพิพัฒน์ มีนามเดิมว่าแพ เป็นบุตรของสมเด็จเจ้าพระยาบรมมหาพิไชยญาติ (ทัต บุนนาค) กับหม่อมหงิม พงษาวดารราชินิกุลบางช้างระบุว่าท่านเกิดในปีเถาะ จ.ศ. 1181 (ตรงกับ พ.ศ. 2362) เริ่มรับราชการเป็นมหาดเล็กในรัชสมัยพระบาทสมเด็จพระนั่งเกล้าเจ้าอยู่หัว มีบรรดาศักดิ์เป็นนายศัลวิไชย หุ้มแพร แล้วเลื่อนเป็นจมื่นสมุหพิมาน ปลัดกรมพระตำรวจสนมทหาร
ในรัชสมัยพระบาทสมเด็จพระจอมเกล้าเจ้าอยู่หัว ได้เลื่อนเป็นพระพรหมบริรักษ์ เจ้ากรมพระตำรวจสนมทหาร แล้วเลื่อนเป็นพระยาศรีพิพัฒน์ จางวางกรมพระคลังสินค้า ถึงปี พ.ศ. 2400 ได้โปรดให้ท่านเป็นราชทูตอัญเชิญพระราชสาส์นไปเจริญทางพระราชไมตรีกับจักรพรรดินโปเลียนที่ 3 ณ กรุงฝรั่งเศส ออกเดินทางเมื่อวันพฤหัสบดี 10 ค่ำ เดือน 5 จ.ศ. 1223 (ตรงกับวันที่ 21 มีนาคม พ.ศ. 2404)
ในรัชสมัยพระบาทสมเด็จพระจุลจอมเกล้าเจ้าอยู่หัว ท่านได้รับแต่งตั้งเป็นกรรมการกฤษฎีกาและองคมนตรี และได้รับสถาปนาเป็นเจ้าพระยาศรีพิพัฒน์รัตนราชโกษาธิบดี วรมนตรีมหามาตยานุนายก รัชชดิลกสุริยวงศ์ ดำรงศักดิบรมมหาพิไชยญาติ ราชกิจปฏิการาภิธยาศรัย ตรัยศรีรัตนธาดา อภัยพิริยบรากรมพาหุ ดำรงศักดินา 10,000
เจ้าพระยาศรีพิพัฒน์ ป่วยเป็นไข้มาตั้งแต่วันที่ 6 เมษายน แพทย์จัดยารักษาแล้วอาการไม่ทุเลา ต่อมาจึงหมดสติและถึงแก่อสัญกรรมเมื่อวันเสาร์ขึ้น 14 ค่ำ เดือน 5 เวลา 5 ทุ่มเศษ ตรงกับวันที่ 17 เมษายน พ.ศ. 2429 สิริอายุได้ 67 ปี แต่บางแห่งว่าอายุ 68 ปี วันรุ่งขึ้นเสด็จฯ พระราชทานน้ำหลวงอาบศพ เจ้าพนักงานแต่งศพลงโกศไม้สิบสองตั้งบนชั้น มีฉัตรเบญจา 4 คัน ตั้งเป็นเกียรติยศ
ครอบครัว
เจ้าพระยาศรีพิพัฒน์กับท่านผู้หญิงอ่วมมีบุตรธิดาด้วยกัน 9 คน กับภรรยาอื่นอีก 16 คน รวมมีบุตรธิดาทั้งสิ้น 25 คน ที่สำคัญ เช่น นายนาวาเอก พระยาสุนทรานุกิจปรีชา (หลง บุนนาค) เจ้าจอมปุก ในรัชกาลที่ 5 และ หม่อมแดง ปราโมช
เจ้าชายเลโอพ็อลท์ เคลเม็นท์แห่งซัคเซิน-โคบวร์คและโกทา
เจ้าชายเลโอพ็อลท์ เคลเม็นท์แห่งซัคเซิน-โคบวร์คและโกทา สิ้นพระชนม์เมื่อวันที่ 27 เมษายน 2459 พระชันษา 37 ปี
พระราชพรหมยาน (วีระ ถาวโร)
พระราชพรหมยาน (วีระ ถาวโร) ป.ธ.4 หรือที่รู้จักกันโดยทั่วไปว่า หลวงพ่อฤๅษีลิงดำ เป็นพระภิกษุนิกายเถรวาทฝ่ายมหานิกาย เจ้าอาวาสวัดจันทาราม (ท่าซุง) จังหวัดอุทัยธานี มีชื่อเสียงในด้านการบำเพ็ญวิปัสสนากรรมฐานและวิชามโนมยิทธิ (ฤทธิ์ทางใจ)
หลังการมรณภาพ สังขารร่างกายของท่านมิได้เน่าเปื่อยอย่างศพของคนทั่วไป และได้มีการเก็บรักษาไว้ที่วัดท่าซุงจนถึงปัจจุบันนี้
ปฐมวัย
พระราชพรหมยาน (วีระ ถาวโร) มีนามเดิมว่า สังเวียน (วีระ) นามสกุล สังข์สุวรรณ เกิดเมื่อวันเสาร์ ที่ 8 กรกฎาคม พ.ศ. 2459 ตรงกับวันเสาร์ ขึ้น 9 ค่ำ เดือน 8 ปีมะโรง ที่ตำบลสาลี อำเภอบางปลาม้า จังหวัดสุพรรณบุรี ในครอบครัวของชาวนาซึ่งมีฐานะค่อนข้างดี บิดาชื่อ นายควง สังข์สุวรรณ มารดาชื่อนางสมบุญ สังข์สุวรรณ ท่านเป็นบุตรคนที่ 3 จากพี่น้องร่วมบิดามารดาจำนวน 5 คน ดังนี้
ก่อนที่พระราชพรหมยานจะเกิดนั้น มารดาของท่านฝันว่า เห็นพระพรหมมีสีเหลืองเป็นทองคำเหมือนพระพุทธรูป นอนลอยไปในอากาศ มีเพชรประดับแพรวพราวทั้งตัว เข้าทางหัวจั่วด้านทิศเหนือ เข้ามานั่งที่ตักท่าน มารดาก็กอดไว้ แล้วก็หายเข้าไปในกาย เมื่อเกิดมาใหม่ ๆ หลวงพ่อเล็ก เกสโร ซึ่งมีฐานะเป็นลุง ได้กล่าวว่า เจ้าเด็กคนนี้มาจากพรหม ดังนั้นจึงให้ชื่อว่า "พรหม" และต่อมาภายหลัง คนที่จดสำมะโนครัวเขามาเปลี่ยนชื่อให้เป็น "สังเวียน" ท่านยายกับชาวบ้านเรียกว่า "เล็ก" ส่วนท่านมารดาและพี่ ๆ น้องๆ เรียกว่า "พ่อกลาง"
พ.ศ. 2466 อายุ 7 ขวบ เข้าเรียนหนังสือที่โรงเรียนประชาบาลวัดบางนมโค อำเภอเสนา จังหวัดพระนครศรีอยุธยา จนจบชั้นประถมปีที่ 3
พ.ศ. 2474 อายุ 15 ปี อาศัยกับท่านยายที่บ้านหน้าวัดเรไร อำเภอตลิ่งชัน จังหวัดธนบุรี ได้ศึกษาวิชาแพทย์แผนโบราณ
พ.ศ. 2478 อายุ 19 ปี เข้าทำงานเป็นเภสัชกรทหาร สังกัดกรมการแพทย์ทหารเรือ (ปัจจุบันคือโรงพยาบาลสมเด็จพระปิ่นเกล้า)
อุปสมบท
พ.ศ. 2479 อายุ 20 ปี อุปสมบทเป็นพระภิกษุเมื่อวันที่ 16 กรกฎาคม พ.ศ. 2479 เวลา 13.00 น. ณ พัทธสีมาอุโบสถวัดบางนมโค อำเภอเสนา จังหวัดพระนครศรีอยุธยา โดยมีพระครูรัตนาภิรมย์ (อยู่ ติสฺโส) เจ้าอาวาสวัดบ้านแพน เป็นพระอุปัชฌาย์, พระครูวิหารกิจจานุการ (ปาน โสนนฺโท) เจ้าอาวาสวัดบางนมโคเป็นพระกรรมวาจาจารย์ และ พระอาจารย์เล็ก เกสโร วัดบางนมโค เป็นพระอนุสาวนาจารย์ ได้รับฉายานามว่า  "ถาวโร"
ขณะเข้าบวช หลวงพ่อปาน ท่านบอกท่านอุปัชฌาย์ว่า เจ้านี่หัวแข็งมาก ต้องเสกด้วยตะพดหนักหน่อย ท่านอุปัชฌาย์ท่านเป็นพระทรงธรรมเหมือนหลวงพ่อ (ปาน) หลวงพ่อเล็กก็เหมือนกัน ท่านอุปัชฌาย์ท่านยิ้มแล้วท่านพูดว่า "3 องค์นี้ไม่สึก อีกองค์ต้องสึกเพราะมีลูก เมื่อจะสึกไม่ต้องเสียดายนะลูก เกษียณแล้วบวชใหม่มีผลสมบูรณ์เหมือนกัน 2 องค์นี้พอครบ 10 พรรษาต้องเข้าป่า เมื่อเข้าป่าแล้วห้ามออกมายุ่งกับชาวบ้านจนกว่าจะตาย จะพาพระและชาวบ้านที่อวดรู้ตกนรก จงไปตามทางของเธอ ท่านปานช่วยสอนวิชาเข้าป่าให้หนักหน่อย ท่านองค์นี้ (หมายถึงฉัน) จงเข้าป่าไปกับเขา แต่ห้ามอยู่ในป่าเป็นวัตร เพราะเธอมีบริวารมาก ต้องอยู่สอนบริวารจนตาย พอครบ 20 พรรษาจงออกจากสำนักเดิม เธอจะได้ดี จงไปตามทางของเธอ ฉันบวชพระมามากแล้วไม่อิ่มใจเท่าบวชพวกเธอ"
การศึกษาและการปฏิบัติธรรม
ระหว่างปี พ.ศ. 2480-2483 ได้ศึกษาพระกัมมัฏฐาน จากครูบาอาจารย์หลายท่าน เช่น พระครูวิหารกิจจานุการ (ปาน โสนนฺโท) เจ้าอาวาสวัดบางนมโค หลวงพ่อจง พุทธสโร วัดหน้าต่างนอก, พระอาจารย์เล็ก เกสโร วัดบางนมโค พระครูรัตนาภิรมย์ (อยู่ ติสฺโส) เจ้าอาวาสวัดบ้านแพน พระครูอุดมสมาจารย์ วัดน้ำเต้า หลวงพ่อสุ่น วัดบางปลาหมอ หลวงพ่อเนียม วัดน้อย หลวงพ่อโหน่ง อินฺทสุวณฺโณ วัดอัมพวัน (วัดคลองมะดัน) และหลวงพ่อเรื่อง วัดใหม่พิณสุวรรณ
พ.ศ. 2483 อายุ 24 ปี เข้ามาจำพรรษาที่วัดช่างเหล็ก อำเภอตลิ่งชัน ธนบุรี เพื่อเรียนบาลี จากนั้นย้ายมาอยู่ที่วัดอนงคารามในช่วงออกพรรษาในสมัยสมเด็จพระพุฒาจารย์ (นวม พุทฺธสโร) อยู่วัดช่างเหล็กในช่วงเข้าพรรษา ระหว่างนี้ได้ศึกษาเพิ่มเติมกรรมฐานกับหลวงพ่อสด วัดปากน้ำ ภาษีเจริญ และพบพระสุปฏิปันโนอีกมาก เช่น สมเด็จพระอริยวงศาคตญาณ สมเด็จพระสังฆราช (อยู่ ญาโณทโย) เป็นต้น
พ.ศ. 2486 อายุ 27 ปี สอบได้เปรียญธรรม 3 ประโยค เปลี่ยนชื่อจาก "พระมหาสังเวียน" เป็น "พระมหาวีระ" เพื่อไม่ให้คล้ายกับ พระมหาสำเนียง ที่อยู่วัดช่างเหล็ก ที่เดียวกัน
พ.ศ. 2488 อายุ 29 ปี สอบได้เปรียญธรรม 4 ประโยค ย้ายมาอยู่วัดประยุรวงศาวาสวรวิหาร ได้เป็นรองเจ้าคณะ 4 วัดประยูรวงศาวาส และฝึกหัดการเป็นนักเทศน์
พ.ศ. 2492 อายุ 33 ปี จำพรรษาที่วัดลาวทอง จังหวัดสุพรรณบุรี
พ.ศ. 2494 อายุ 35 ปี จึงกลับไปอยู่วัดบางนมโค จังหวัดพระนครศรีอยุธยา เป็นเจ้าอาวาสวัดบางนมโค
พ.ศ. 2502 อายุ 43 ปี พักฟื้นที่วัดชิโนรสาราม กรุงเทพมหานคร จากนั้นจึงได้ย้ายไปอยู่วัดโพธิ์ภาวนาราม อำเภอเมืองชัยนาท จังหวัดชัยนาท ซึ่งขณะนั้นยังเป็นสำนักสงฆ์ ได้ลูกศิษย์รุ่นแรก 6 คน
พ.ศ. 2505 อายุ 46 ปี ไปจำพรรษาที่วัดพรวน อำเภอเมืองชัยนาท จังหวัดชัยนาทเป็นเวลา 1 พรรษา
พ.ศ. 2508 อายุ 49 ปี จำพรรษาที่วัดปากคลองมะขามเฒ่า ตำบลมะขามเฒ่า อำเภอวัดสิงห์ จังหวัดชัยนาท แล้วเริ่มไป - กลับวัดสะพาน อำเภอเมืองชัยนาท จังหวัดชัยนาท เพื่อสอนพระกรรมฐาน
พ.ศ. 2510 อายุ 51 ปี ได้สอนวิชามโนมยิทธิ แล้วจึงจำพรรษาที่วัดสะพาน อำเภอเมืองชัยนาท จังหวัดชัยนาท
เป็นเจ้าอาวาสวัดท่าซุง
'''พ.ศ. 2511 อายุ 52 ปี ในวันที่ 25 มีนาคม จึงมาอยู่วัดจันทาราม (ท่าซุง) ตำบลน้ำซึม อำเภอเมือง จังหวัดอุทัยธานี''' ได้ทำบูรณะ สร้างและขยายวัด จากเดิมมีพื้นที่ 6 ไร่ 2 งาน 07 2/10 ตารางวา จนกระทั่งเป็นวัดที่มีบริเวณพื้นที่ประมาณ 289 ไร่ 1 งาน 40 ตารางวา มีอาคารและถาวรวัตถุต่าง ๆ จำนวน 144 รายการในวัด สิ้นค่าก่อสร้างทั้งสิ้น 611,949,193 บาท สิ่งก่อสร้างทั้งในวัดและนอกวัด อาทิเช่น หอสวดมนต์, พระพุทธรูป, อาคารปฏิบัติกรรมฐาน, ศาลาการเปรียญ, วิหาร 100 เมตร, โบสถ์ใหม่, บูรณะโบสถ์เก่า, ศาลา 2 ไร่, 3 ไร่, 4 ไร่ และ 12 ไร่, หอไตร, โรงพยาบาลศูนย์แม่และเด็ก ชนบทที่ 61, พระจุฬามณี, มณฑปท้าวมหาราชทั้ง 4, พระบรมราชานุสาวรีย์ 6 พระองค์, พระชำระหนี้สงฆ์, โรงไฟฟ้า, โรงเรียนพระสุธรรมยานเถระวิทยา, ศูนย์สงเคราะห์ผู้ยากจนในแดนทุรกันดารตามพระราชประสงค์ เป็นต้น ทั้งยังได้ช่วยการก่อสร้างที่วัดอื่น ๆ ในประเทศไทยอีกมากมาย
พ.ศ. 2520 อายุ 61 ปี ตั้งศูนย์สงเคราะห์ผู้ยากจนในแดนทุรกันดารตามพระราชประสงค์ของพระบาทสมเด็จพระเจ้าอยู่หัว รัชกาลที่9 เมื่อวันที่ 21 ตุลาคม
โรคเส้นประสาทตากับไขสันหลังอักเสบ
กลุ่มสเปกตรัมโรคเส้นประสาทตากับไขสันหลังอักเสบ (neuromyelitis optica spectrum disorder, NMOSD, NMO) เป็นกลุ่มของโรคหลายๆ โรคที่มีสาเหตุต่างๆ กันแต่ทำให้ผู้ป่วยมีอาการเหมือนๆ กัน คือมีการอักเสบของเส้นประสาทตา (โรคเส้นประสาทตาอักเสบ) และไขสันหลัง (โรคไขสันหลังอักเสบ) ผู้ป่วยอาจมีเส้นประสาทตาอักเสบและไขสันหลังอักเสบพร้อมๆ กัน หรือเป็นต่อเนื่องกันเป็นลำดับก็ได้ โรคนี้กลับเป็นซ้ำได้บ่อย โดยเฉพาะในผู้ป่วยที่ไม่ได้รับการรักษา สาเหตุส่วนใหญ่ (กว่า 80%) เกิดจากการมีสารภูมิต้านตนเองชนิดไอจีจีต่อโปรตีนอะควอพอรินโฟร์ (anti-AQP4) ซึ่งเป็นโปรตีนผิวเซลล์ที่ควบคุมการผ่าเข้าออกของน้ำในระบบประสาทที่พบบ่อยที่สุด ในผู้ป่วยรายอื่นที่ anti-AQP4 เป็นผลลบมักพบร่วมกับการตรวจพบแอนติบอดีต่อไมอีลินโอลิโกเดนโดรซัยต์กลัยโคโปรตีน (anti-MOG) อีกกลุ่มที่พบได้น้อยมากคือพบ NMO ร่วมกับโรคภูมิต้านตนเองโรคอื่นๆ หรือโรคติดเชื้อ นอกจากนี้แล้วยังมีอีกกลุ่มที่ไม่พบสาเหตุ เรียกว่า NMO ชนิดไม่พบสาเหตุ
พระราชพรหมยาน (วีระ ถาวโร)
เป็นเจ้าอาวาสวัดท่าซุง
พ.ศ. 2526 อายุ 67 ปี สร้างโรงพยาบาลแม่และเด็กชนบทที่ 61 และมอบให้กรมอนามัย กระทรวงสาธารณสุข
พ.ศ. 2528 อายุ 69 ปี สร้างโรงเรียนพระสุธรรมยานเถระวิทยา
พ.ศ. 2535 อายุ 76 ปี ได้อาพาธด้วยโรคปอดบวมอย่างแรง และติดเชื้อในกระแสโลหิต เข้ารักษาที่โรงพยาบาลศิริราช และมรณภาพที่โรงพยาบาลศิริราช เมื่อวันศุกร์ที่ 30 ตุลาคม 2535 เวลา 16.10 น. ปัจจุบันศพของหลวงพ่อได้บรรจุไว้ในโลงแก้วบนบุษบกทองคำที่ประดับด้วยอัญมณีอันวิจิตรงดงาม ณ วัดจันทาราม ตำบลน้ำซึม อำเภอเมืองอุทัยธานี จังหวัดอุทัยธานี
ผลงาน
ตลอดระยะเวลาที่อุปสมบทอยู่ หลวงพ่อพระราชพรหมยานได้ทำหน้าที่ของพระสงฆ์ ในพระพุทธศาสนาอย่างสมบูรณ์
ได้สร้างโรงพยาบาลแม่และเด็ก, สร้างโรงเรียนพระสุธรรมวิทยา, จัดตั้งธนาคารข้าว, ออกเยี่ยมเยียน ทหารหาญของชาติและตำรวจตระเวณชายแดนตามหน่วยต่าง ๆ เพื่อ ปลุกปลอบขวัญและกำลังใจ และ แจกอาหาร, ยา, อุปกรณ์อำนวยความสะดวก และวัตถุมงคลทั่วประเทศ
ได้สั่งสอนพุทธบริษัทศิษยานุศิษย์ให้มุ่งพระนิพพานเป็นหลัก โดยให้ประพฤติปฏิบัติสำรวมกาย, วาจา, ใจ, มุ่งในทาน, ศีล, สมาธิ และปัญญา ทั้งในทางกรรมฐาน 40 และมหาสติปัฏฐานสูตร ได้พิมพ์หนังสือคำสอนจำนวนมากและบันทึกเทปคำสอนกว่า 1,000 ม้วน นอกจากนี้ยังได้แสดงธรรมเทศนาทางสถานีวิทยุกระจายเสียงและวิทยุโทรทัศน์เป็นครั้งคราว นอกจากนี้ ยังเดินทางไปสงเคราะห์คณะศิษย์ในต่างจังหวัดและต่างประเทศทุก ๆ ปี
ท่านได้ช่วยสร้างพระพุทธรูปและถาวรวัตถุไว้ในพระพุทธศาสนามากกว่า 30 วัด รวมทั้งการบูรณะฟื้นฟูวัดท่าซุงด้วยเงินกว่า 600 ล้านบาท ได้สร้างพระไตรปิฎก และถวายผ้าไตรแก่วัดต่าง ๆ ปีละไม่ต่ำกว่า 200 ไตร
ท่านได้สนองพระราชดำริของพระบาทสมเด็จพระเจ้าอยู่หัว โดยการจัดตั้งศูนย์สงเคราะห์ผู้ยากจนในถิ่นทุรกันดารตามพระราชประสงค์พระบาทสมเด็จพระเจ้าอยู่หัว รัชกาลที่ 9 ซึ่งศูนย์ฯ นี้ได้ดำเนินการสงเคราะห์ราษฎรในถิ่นทุรกันดารทั่วประเทศมาตั้งแต่ปี พ.ศ. 2520 ทั้งการแจกเสื้อผ้า, อาหาร และยารักษาโรคแก่ราษฎรผู้ยากจน, การช่วยเหลือ ผู้ประสบภัยทางธรรมชาติ, การจัดแพทย์เคลื่อนที่ออกรักษาพยาบาลราษฎรผู้เจ็บป่วย, การให้ทุน นักเรียนที่เรียนดีแต่ยากจน, การบริจาคทุนทรัพย์ให้แก่มูลนิธิและโรงพยาบาลต่าง ๆ ฯลฯ
พุทธทำนาย
พุทธทำนาย ซึ่งเป็นคำพยากรณ์เกี่ยวกับเหตุการณ์ต่างๆ โดยเฉพาะที่เกี่ยวกับประเทศไทย เป็นคำทำนายที่ได้รับการกล่าวถึงอย่างมากในสังคม โดยชื่อของพระราชพรหมยาน มักถูกนำไปเชื่อมโยงกับแหล่งที่มาของพุทธทำนาย
อำเภอชนแดน
ชนแดน เป็นอำเภอหนึ่งของจังหวัดเพชรบูรณ์ เดิมเป็นพื้นที่ของอำเภอภูมิ (อำเภอบางมูลนาก) จังหวัดพิจิตร ทั้งหมด และย้ายมาขึ้นการปกครองกับจังหวัดเพชรบูรณ์ในปี พ.ศ. 2460
ที่ตั้งและอาณาเขต
อำเภอชนแดนมีอาณาเขตติดต่อกับอำเภอข้างเคียง ดังนี้
ประวัติ
อำเภอชนแดน เดิมเป็นท้องที่ส่วนหนึ่งของอำเภอบางมูลนาก จังหวัดพิจิตร เมื่อมีราษฎรอพยพมาตั้งบ้านเรือนในระหว่างเขตแดนมากขึ้นจึงเรียกว่าหมู่บ้านชนแดน
การปกครองส่วนภูมิภาค
อำเภอชนแดนแบ่งเขตการปกครองย่อยออกเป็น 9 ตำบล 125 หมู่บ้าน ได้แก่
การปกครองส่วนท้องถิ่น
ท้องที่อำเภอชนแดนประกอบด้วยองค์กรปกครองส่วนท้องถิ่น 12 แห่ง ได้แก่
บีดีอาย
บีดีอาย (Beady Eye) เป็นวงดนตรีร็อกจากแมนเชสเตอร์ สหราชอาณาจักร ร้องนำโดยเลียม แกลลาเกอร์ กีตาร์โดยเก็ม อาร์เชอร์ กับแอนดี เบลล์ และ มือกลองโดยคริส ชาร์ร็อก ทั้งหมดเป็นอดีตสมาชิกของวงโอเอซิส หลังจากที่โนล แกลลาเกอร์ มือกีตาร์และนักแต่งเพลงได้ลาออกไปเมื่อปี 2552 สมาชิกที่เหลือตัดสินใจที่จะทำเพลงต่อ พวกเขาเลยตั้งวง "บีดีอาย" ขึ้นมา
ประเทศโครเอเชียในโอลิมปิกเยาวชนฤดูร้อน 2014
กรีฑา
ผลการแข่งขันดังนี้ :
เทศบาลตำบล
เทศบาลตำบล เป็นองค์กรปกครองส่วนท้องถิ่นสำหรับเมืองขนาดเล็ก โดยทั่วไปเทศบาลตำบลมีฐานะเดิมเป็นสุขาภิบาลหรือองค์การบริหารส่วนตำบล (อบต.) การจัดตั้งเทศบาลตำบลกระทำโดยประกาศกระทรวงมหาดไทยยกฐานะท้องถิ่นขึ้นเป็นเทศบาลตำบลตามพระราชบัญญัติเทศบาล พ.ศ. 2496 เทศบาลตำบลมีนายกเทศมนตรีคนหนึ่งทำหน้าที่หัวหน้าฝ่ายบริหารและสภาเทศบาลซึ่งประกอบด้วยสมาชิกจำนวน 12 คนที่ราษฎรในเขตเทศบาลเลือกตั้งมาทำหน้าที่ฝ่ายนิติบัญญัติ นายกเทศมนตรีมาจากการเลือกตั้งโดยตรงของราษฎรเขตเทศบาล
เทศบาลตำบลมีหน้าที่รักษาความสงบเรียบร้อยและความสะอาด สร้างและบำรุงถนนและท่าเรือ ดับเพลิงและกู้ภัย จัดการศึกษา ให้บริการสาธารณสุข สังคมสงเคราะห์ และรักษาวัฒนธรรมอันดีในท้องถิ่น นอกจากนี้ยังอาจจัดให้มีสาธารณูปโภคและสาธารณูปการอื่น ๆ ได้ตามสมควร
เทศบาลตำบลโดยทั่วไปมีชื่อตามตำบลที่เทศบาลตั้งอยู่ แต่ก็มีหลายแห่ง (ส่วนใหญ่จะเป็นเทศบาลตำบลที่ได้รับการยกฐานะขึ้นมาจากสุขาภิบาล) ที่ไม่ได้ใช้ชื่อของตำบลหรืออำเภอที่ตั้งเทศบาลเป็นชื่อ เช่น เทศบาลตำบล กม.5 ที่ตั้งอยู่ในตำบลอ่าวน้อย อำเภอเมืองประจวบคีรีขันธ์ จังหวัดประจวบคีรีขันธ์ นอกจากนี้ เทศบาลตำบลแห่งหนึ่ง ๆ อาจมีเขตครอบคลุมพื้นที่ตำบลอันเป็นที่ตั้งเทศบาลแห่งนั้นทั้งตำบล หรือครอบคลุมพื้นที่เพียงบางส่วนของตำบล ส่วนพื้นที่ตำบลเดียวกันซึ่งอยู่นอกเขตเทศบาลนั้นจะอยู่ในความดูแลขององค์การบริหารส่วนตำบล (องค์กรปกครองส่วนท้องถิ่นระดับล่างสำหรับพื้นที่ชนบท) หรือบางครั้งเขตเทศบาลยังอาจครอบคลุมไปถึงพื้นที่บางส่วนหรือทั้งหมดของตำบลอื่นที่อยู่ข้างเคียงก็ได้
หากท้องถิ่นที่เป็นเทศบาลตำบลเจริญเติบโตขึ้นจนมีประชากรถึง 10,000 คน และมีรายได้พอควร อาจได้รับการยกฐานะขึ้นเป็นเทศบาลเมือง (องค์กรปกครองส่วนท้องถิ่นสำหรับเมืองขนาดกลาง) ซึ่งจะมีอำนาจหน้าที่และความเป็นอิสระมากขึ้น และเขตเทศบาลก็อาจขยายออกไปตามชุมชนเมืองที่ขยายตัวโดยยุบองค์การบริหารส่วนตำบลข้างเคียงที่กลายสภาพจากชนบทเป็นเมืองเข้ามารวมด้วย แต่ทั้งนี้ต้องเป็นไปตามเจตนารมณ์ของประชาชนที่อยู่ในท้องที่นั้น ๆ
ราคุเอ็นPROJECT
ราคุเอ็นPROJECT (楽園PROJECT) เป็นซิงเกิลที่สองของเรย์ วอร์เนอร์โฮมเรดิโอได้เผยแพร่เพลงนี้ในวันที่ 24 ตุลาคม 2012 เพลงนี้ถูกนำมาใช้เป็นเพลงเปิดของ ทูเลิฟรู ดาร์กเนส ซึ่งฉายตั้งแต่ตุลาคมถึงธันวาคม 2012
ขบวนการนักผจญภัย โบเคนเจอร์
ขบวนการนักผจญภัย โบเคนเจอร์ หรือในชื่อภาษาญี่ปุ่น โกโกเซ็นไต โบเคนเจอร์ เป็นละครโทรทัศน์โทคุซัทสึชุดซูเปอร์เซ็นไตซีรีส์ลำดับที่ 30 ออกอากาศเมื่อวันที่ 19 กุมภาพันธ์ ค.ศ. 2006 - 11 กุมภาพันธ์  ค.ศ. 2007 ตั้งแต่เวลา 7:30 น. - 8:00 น. ทางสถานีโทรทัศน์ทีวีอาซาฮี ในประเทศญี่ปุ่น มีจำนวนตอนทั้งหมด 49 ตอน
ประวัติ
โบเคนเจอร์ เป็นผลงานลำดับที่ 30 ของซูเปอร์เซ็นไตซีรีส์ และเป็นการเฉลิมฉลองผลงานครบ 30 เรื่องของซูเปอร์เซ็นไตซีรีส์ ธีมหลักของเรื่องคือการล่าสมบัติล้ำค่า ซึ่งสมบัติล้ำค่าเรียกว่า พรีเชียส
เรื่องย่อ
ในโลกที่มีสมบัติล้ำค่ามหาศาลถูกซุกซ่อนอยู่ในสถานที่ต่างๆ องค์กร SGS (ชัซเซส : Search Guard Successor) ถูกจัดตั้งขึ้นมา เพื่อปกป้องสมบัติล้ำค่าต่างๆบนโลก และเรียกสมบัติล้ำค่านั้นว่า พรีเชียส
พรีเซียส ทั้งหมด ได้ถูกเก็บรักษาไว้อย่างดีใน พิพิธภัณฑ์ SGS เพื่อมิให้ผู้ไม่หวังดีเอาพรีเชียสไปใช้ในทางมิชอบ เพื่อป้องกันไม่ให้พรีเซียสตกอยู่ในมือผู้ไม่หวังดี  SGS จึงจัดตั้ง โบเคนเจอร์ ขึ้นมา เพื่อทำหน้าที่ปกป้องพรีเซียสและเข้าต่อกรกับผู้ไม่หวังดีด้วยวิทยาการอันทันสมัย
ตัวละคร
ดู ตัวละครในโบเคนเจอร์
การออกอากาศ
ออกอากาศทุกเช้าวันอาทิตย์ เวลา 7:30 น. - 8:30 น. ทางสถานีโทรทัศน์ทีวีอาซาฮี ในประเทศญี่ปุ่น
ในประเทศไทย ลิขสิทธิ์ในการจัดจำหน่ายและการออกอากาศโดยโรส มีเดียแอนด์เอนเตอร์เทนเมนต์ โดยใช้ชื่อว่า "ขบวนการนักผจญภัย โบเคนเจอร์" ออกอากาศทางสถานีวิทยุโทรทัศน์กองทัพบก ช่อง 5 ในรายการแก๊งการ์ตูน ทุกเช้าวันเสาร์ เวลา 7.15 - 7.30 น. เริ่มฉายในวันเสาร์ที่ 11 ตุลาคม พ.ศ. 2551 และในปี พ.ศ. 2552 ได้เปลี่ยนเวลาออกอากาศเป็น 7.30 - 8.00 น. และถูกเปลี่ยนรายการ ช่อง 5 การ์ตูน ของบริษัท ตูนทาวน์ เอ็นเทอร์เทนเมนท์ จำกัด แต่ยังใช้เสียงพากย์ของโรสเหมือนเดิม และฉายในช่อง ทรู สปาร์ค ทางทรู วิชั่นส์ ทุกวันจันทร์ถึงวันศุกร์ เวลา 19.30 - 20.00 น. ออกอากาศเมื่อวันที่ 14 สิงหาคม พ.ศ. 2551 ถึงวันที่ 21 ตุลาคม พ.ศ. 2551
การจัดอันดับของมหาวิทยาลัยมหิดล
บทความนี้กล่าวถึงการจัดอันดับของมหาวิทยาลัยมหิดล ซึ่งเดิมเคยมีฐานะเป็น โรงเรียนราชแพทยาลัย และ มหาวิทยาลัยแพทยศาสตร์ ใน พ.ศ. 2554 มหาวิทยาลัยมหิดลได้รับการประเมินในระดับดีมากในหลายสาขาวิชาโดยสำนักงานกองทุนสนับสนุนการวิจัย (สกว.) นอกจากการจัดอันดับมหาวิทยาลัยโดยหน่วยงานในประเทศไทยแล้ว ยังมีหน่วยงานจัดอันดับมหาวิทยาลัยจากต่างประเทศอีกหลายหน่วยงาน ซึ่งแต่ละหน่วยงานมีเกณฑ์การจัดอันดับและการให้คะแนนที่แตกต่างกัน
ขบวนการนักผจญภัย โบเคนเจอร์
30th ANNIVERSARY (สารานุกรม 30 ขบวนการ)
โดยทั่วไปจะใช้ฟุตเตจภาพของทีวีซีรีส์ แต่บางครั้งใช้ฟุตเตจของภาพยนตร์และวีซินีม่า นอกจากนี้ภาพของแต่ละขบวนการกลับถูกมาใช้ในรูปแบบเดิมซึ่งถูกลงในภาพทีวีดิจิตอลคมชัดสูง และภาพตัดจาก 4:3 เป็น 16:9 สำหรับภาพทีวี
ทั้งนี้ช่วงพิเศษปรากฏแค่ในทีวีที่ออกอากาศเท่านั้น ไม่มีการลงซ้ำในสื่ออื่นทั้ง DVD, ช่องเคเบิลทีวีโตเอะแชนแนล และ แชนแนลยูทูบโตเอะโทคุซัทสึ
สารานุกรม 30 ขบวนการ
อยู่ในช่วง Task.4 ถึง Task.33 ตั้งแต่ ขบวนการห้าจอมพิฆาต โกเรนเจอร์ จนถึงโบเคนเจอร์โดยจะเล่าซีรีส์ทีละ 1 ตอนซึ่งจะใช้เพลงประกอบของเรื่องแต่ละเรื่องมาใช้ตามหัวข้อนั้น ในท้ายตอนจะมีมุขตลกล้อเลียนจากขบวนการที่ถูกกล่าวถึงมีบางตอนที่นำพร็อบของขบวนการต่างๆ มาปรากฏในเรื่อง และบางตอนสมาชิกใส่ชุดยูนิฟอร์มของขบวนการนั้น
การจัดอันดับของมหาวิทยาลัยมหิดล
Center for World University Rankings
การจัดอันดับโดย Center for World University Rankings หรือ CWUR ที่มีเกณฑ์การจัดอันดับคือ คุณภาพงานวิจัย บัณฑิตที่จบไป คุณภาพการศึกษา คุณภาพของอาจารย์ และภาควิชาต่าง ๆ ประจำปี พ.ศ. 2559 มหาวิทยาลัยมหิดลเป็นมหาวิทยาลัยอันดับ 2 ของประเทศไทย และอยู่ในอันดับที่ 522 ของโลก
ขบวนการนักผจญภัย โบเคนเจอร์
สารานุกรม 30 ขบวนการ
ใน Task.1 ถึง Task.19 ใช้ห้องขับไดโบเคนเป็นสถานที่หลัก แต่ใน Task.20 เป็นต้นไปได้เปลี่ยนเป็นฐานทัพ ซาเจสลอน แทน
การจัดอันดับของมหาวิทยาลัยมหิดล
Nature Index
Nature Index ซึ่งจัดโดยวารสารในเครือ Nature Publishing Group ซึ่งเป็นวารสารทางวิทยาศาสตร์และเทคโนโลยีที่มีชื่อเสียงชั้นนำของโลก โดยการนับจำนวนบทความที่ตีพิมพ์ต่อปีในวารสารที่ในเครือ Nature Publishing Group สำหรับปี 2016 มหาวิทยาลัยมหิดลได้รับการจัดอันดับเป็นมหาวิทยาลัยอันดับ 2 ของประเทศไทย
ขบวนการนักผจญภัย โบเคนเจอร์
สารานุกรม 30 ขบวนการ สเปเชียลไฟล์
ใช่ใน Task.34 เป็นต้นไป เป็นช่วงเกี่ยวกับ ครั้งแรกของสถิติต่างๆ ของ 30 ขบวนการ ซึ่งจะถูกเรียกว่า สารานุกรม 30 ขบวนการ สเปเชียลไฟล์ ซึ่งแต่ละตอนจะมีหัวข้อที่เกี่ยวกับครั้งแรกของขบวนการแต่ละขบวนการว่ามีอะไรใหม่ๆ ได้แก่ ต้นกำเนิดขบวนการ, หุ่นยนต์ยักษ์, หุ่นยนต์ประกอบร่าง, หุ่นยนต์ตัวที่ 2, นักสู้เสริม, หุ่นยนต์รวมร่างขั้นสุดยอด, หุ่นยนต์ฐานทัพ, หุ่นรวมร่างทั้ง 7, เกราะเสริม, นักสู้พิเศษ, ร่างเพิ่มพลัง, ขบวนการฝ่ายอธรรม, หุ่นยนต์รวมร่างหลากรูปแบบ ทั้งหมดนี้จะเล่าเรื่องในแต่ละตอนที่กล่าวรวมถึงใช้เพลงประกอบตามหัวข้อที่ปรากฏ ช่วงท้ายของเรื่องมักจะเล่นมุขล้อเลียนเกี่ยวกับหัวข้อนั้นๆ
ในตอนสุดท้าย (Task.48) เป็นการแนะนำขบวนการใหม่นั่นก็คือ ขบวนการจอมยุทธสรรพสัตว์ เกคิเรนเจอร์ ซึ่งหลังจากแนะนำเสร็จแล้วเกคิเรดได้จับมือต่อจากโบเคนเรด
การจัดอันดับของมหาวิทยาลัยมหิดล
Quacquarelli Symonds
QS World โดยในปี พ.ศ. 2560 มหาวิทยาลัยมหิดล ได้รับการจัดให้เป็นมหาวิทยาลัยอันดับ 2 ของประเทศไทย และเป็นอันดับที่ 334 ของโลก
น้ำหนักการชี้วัด การแบ่งคะแนนจะต่างกันในแต่ละสาขาวิชา เช่น ทางด้านการแพทย์ ซึ่งเป็นสาขาที่มีอัตราการเผยแพร่งานวิจัยสูง การวัดการอ้างอิงและh-index ก็จะคิดเป็น 25 เปอร์เซนต์ สำหรับแต่ละมหาวิทยาลัย ในทางกลับกันสาขาที่มีการเผยแพร่ผลงานทางวิชาการที่น้อยกว่า เช่น สาขาประวัติศาสตร์ จะคิดเป็นร้อยละที่ต่ำกว่าคือ 15 เปอร์เซนต์ จากคะแนนทั้งหมด ในขณะเดียวกันสาขาศิลปะและการออกแบบ ซึ่งมีผลงานตีพิมพ์น้อยก็จะใช้วิธีการวัดจากผู้ว่าจ้างและการสำรวจด้านวิชาการ
QS Asia โดยมหาวิทยาลัยมหิดล ได้รับการจัดให้เป็นมหาวิทยาลัยอันดับ 2 ของประเทศไทย และเป็นอันดับที่ 58 ของเอเชีย
Rankings by Subject
การจัดอันดับมหาวิทยาลัยของ QS World University Rankings by Subject ประจำปี พ.ศ. 2560 ได้มีสาขาวิชาต่างๆ ที่ติดอันดับของโลก ดังนี้ อันดับที่ 101 – 150 ของโลก  ได้แก่ สาขา Medicine, Pharmacy & Pharmacology, อันดับที่  201 – 250 ของโลก  ได้แก่ สาขา Biological Sciences, Linguistics อันดับที่  251 – 300 ของโลก  ได้แก่ สาขา Sociology  อันดับที่  351 – 400 ของโลก ได้แก่  สาขา Chemistry, Social Sciences and Management (399)
Graduate Employability Rankings 2018
เป็นการจัดอันดับคุณภาพการจ้างงานของบัณฑิต โดยพิจารณาจาก ชื่อเสียงและความเชื่อมั่นของผู้จ้างงาน ผลผลิตของบัณฑิต อัตราการจ้างงานบัณฑิต เป็นต้น มหาวิทยาลัยมหิดลได้รับการจัดอันดับเป็นอันดับ 2 ในประเทศไทยและอยู่ในช่วงอันดับ 301 - 500 ของโลก
SCImago Institutions Ranking
อันดับมหาวิทยาลัยโดย SCImago Institutions Ranking หรือ SIR ซึ่งเป็นการจัดอันดับสถาบันที่มีผลงานวิจัยในระดับนานาชาติ ซึ่งจะไม่ใด้นับเฉพาะมหาวิทยาลัย แต่จะนับสถาบันเฉพาะทางด้วย เช่น สถาบันเทคโนโลยี วิทยาลัย โรงพยาบาล ในปี พ.ศ. 2563 มหาวิทยาลัยมหิดลได้รับการจัดให้อยู่ในอันดับที่ 554 ของโลก และเป็นอันดับ 1 ของประเทศไทย
The Times Higher Education
การจัดอันดับโดย The Times Higher Education หรือ THE ที่จัดอันดับมหาวิทยาลัยชั้นนำของโลก (Times Higher Education World University Rankings), จัดอันดับมหาวิทยาลัยชั้นนำของเอเชีย (Times Higher Education Asia University Rankings) และการจัดอันดับมหาวิทยาลัยประเทศเศรษฐกิจเกิดใหม่ (BRICS & Emerging Economies Rankings) มีระเบียบวิธีจัดอันดับ ดังนี้
THE World โดยในปี พ.ศ. 2563 มหาวิทยาลัยมหิดลได้รับการจัดอันดับอยู่ที่ช่วงอันดับที่ 601-800 เป็นอันดับ 1 ของประเทศไทย หากนับเฉพาะด้านงานวิจัยแล้ว มหาวิทยาลัยมหิดลได้รับการจัดอันดับอยู่ที่ช่วงอันดับที่ 577 และเป็นอันดับ 1 ของประเทศไทยด้วยเช่นกัน
THE Asia โดยในปี พ.ศ. 2560 มหาวิทยาลัยมหิดลได้รับการจัดอันดับอยู่ที่ช่วงอันดับที่ 97 ของเอเชีย และเป็นอันดับ 1 ของประเทศไทย
THE Asia-Pacific โดยในปี พ.ศ. 2560 มหาวิทยาลัยมหิดลได้รับการจัดอันดับอยู่ที่ช่วงอันดับที่ 101–110 เป็นอันดับ 1 ของประเทศไทย
BRICS & Emerging Economies การจัดอันดับมหาวิทยาลัยประเทศเศรษฐกิจเกิดใหม่ (BRICS & Emerging Economies Rankings) โดยในปี 2017 มหาวิทยาลัยมหิดลได้รับการจัดอันดับอยู่ที่ช่วงอันดับที่ 76 ของโลก และเป็นอันดับ 1 ของประเทศไทย
University Ranking by Academic Performance
อันดับที่จัดโดย University Ranking by Academic Performance หรือ URAP ปี พ.ศ. 2559 มหาวิทยาลัมมหิดลได้รับการจัดอันดับให้เป็นอันดับ 1 ของประเทศไทย และอันดับ 432 ของโลก โดยมีพื้นฐานทางด้านวิชาการตรงตามกฎเกณฑ์ที่กำหนดไว้ คุณภาพและปริมาณของบทความตีพิมพ์ทางวิชาการ บทความวิจัย การเผยแพร่ และการอ้างอิง
U.S. News & World Report
U.S. News & World Report นิตยสารการจัดอันดับมหาวิทยาลัยที่มีชื่อเสียงและได้รับการยอมรับมากที่สุดของสหรัฐอเมริกา ได้ประกาศผลการจัดอันดับมหาวิทยาลัยโลกล่าสุด “Best Global Universities Rankings 2018” จากการสำรวจมหาวิทยาลัย 60 ประเทศทั่วโลก และมีเกณฑ์จัดอันดับหลายด้าน เช่น ชื่อเสียงการวิจัยในระดับโลก และระดับภูมิภาค สื่อสิ่งพิมพ์ การถูกนำไปอ้างอิง ความร่วมมือระหว่างประเทศ จำนวนบุคลากรระดับปริญญาเอก เป็นต้น โดยมีมหาวิทยาลัยของไทยติดอันดับ 6 แห่ง และมหาวิทยาลัยมหิดลถูกจัดอันดับให้เป็นอันดับที่ 1 ของประเทศไทย และอันดับที่ 509 ของโลก
UI Green Metric World University Ranking
เป็นการจัดอันดับมหาวิทยาลัยสีเขียวที่จัดโดยมหาวิทยาลัยอินโดนีเซีย ประเทศอินโดนีเซีย เพื่อสนับสนุนการเป็นมหาวิทยาลัยยั่งยืนด้านสิ่งแวดล้อมทั่วโลก มหาวิทยาลัยมหิดลได้รับการจัดอันดับให้เป็นมหาวิทยาลัยสีเขียวอันดับ 1 ของมหาวิทยาลัยในประเทศไทย และเป็นอันดับที่ 86 ของโลก
Webometrics
การจัดอันดับมหาวิทยาลัยของเว็บโอเมตริกซ์ ประจำปี พ.ศ. 2561 จัดทำขึ้นเพื่อแสดงความตั้งใจของสถาบันต่าง ๆ ในการเผยแพร่ความรู้สู่เว็บ และเป็นความริเริ่มเพื่อส่งเสริมการเข้าถึงความรู้อย่างเปิดกว้าง (Open Access) ทั่วโลก อันดับ Webometrics จะบอกถึงปริมาณและคุณภาพของสิ่งตีพิมพ์อิเล็กทรอนิกส์ในเว็บไซต์ของสถาบัน โดยพิจารณาจากจำนวน Link ที่เชื่อมโยงเข้าสู่เว็บนั้น ๆ จากเว็บภายนอกโดยวัดจากการสืบค้นด้วยSearch Engine และนับจำนวนเอกสารตีพิมพ์ออนไลน์ในกลุ่มของไฟล์ .pdf .ps .ppt และ .doc และจำนวนเอกสารที่มีการอ้างอิง (Citation) แบบออนไลน์ผ่านกูเกิลสกอลาร์ (Google Scholar) โดยจะจัดอันดับปีละ 2 ครั้ง ได้แก่ เดือนมกราคม และ เดือนกรกฎาคม โดยล่าสุดการจัดอันดับรอบที่ 1 ประจำปี พ.ศ. 2561 มหาวิทยาลัมมหิดลได้รับการจัดอันดับให้เป็นมหาวิทยาลัยอันดับ 1 ของประเทศไทย และอยู่ในอันดับที่ 548 ของโลก
International Colleges & Universities
การจัดอันดับของ 4 International Colleges & Universities หรือ 4ICU เป็นการจัดอันดับความนิยมของเว็บไซต์มหาวิทยาลัย ในปี 2018 มหาวิทยาลัยมหิดลได้รับการจัดอันดับความนิยมเว็บไซต์เป็นอันดับที่ 1 ของประเทศไทยและอันดับ 568 ของโลก
พรชัย อรรถปรียางกูร
นายพรชัย อรรถปรียางกูร อดีตสมาชิกสภาผู้แทนราษฎรจังหวัดเชียงใหม่ สังกัดพรรคไทยรักไทย ได้รับเลือกตั้งครั้งแรกในการเลือกตั้ง พ.ศ. 2544 ปัจจุบันสังกัดพรรคพลังประชารัฐ
ประเทศโตโกในพาราลิมปิกฤดูร้อน 2016
ประเทศโตโก เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติโตโกเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 1 คนใน 1 ชนิดกีฬา
พรชัย อรรถปรียางกูร
ประวัติ
นายพรชัย เกิดเมื่อวันที่ 19 พฤศจิกายน พ.ศ. 2498 ที่อำเภอสันกำแพง จังหวัดเชียงใหม่ เป็นบุตรของนายศักดิ์ชัย กับนางไข่แก้ว อรรถปรียางกูร สำเร็จการศึกษาระดับประกาศนียบัตรวิชาชีพ (ปวช.) สาขาพาณิชยกรรม จากวิทยาลัยเทคนิคภาคพายัพ เมื่อปี พ.ศ. 2520 ระดับปริญญาตรี สาขาการบัญชี จากวิทยาลัยกรุงเทพ ในปี พ.ศ. 2524 และระดับปริญญาโท สาขาต้นทุน จากจุฬาลงกรณ์มหาวิทยาลัย พ.ศ. 2530
ประเทศโตโกในพาราลิมปิกฤดูร้อน 2016
ยกน้ำหนัก
ผลการแข่งขันดังนี้ :
พรชัย อรรถปรียางกูร
การทำงาน
นายพรชัย อรรถปรีบางกูร เข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย และได้รับการเลือกตั้งด้วยคะแนน 39,521 คะแนน มากกว่าคู่แข่งสำคัญอย่างนายพงศ์ประยูร ราชอาภัย นักแสดงละครทางช่อง 7 สังกัดพรรคประชาธิปัตย์ และนายธวัชวงศ์ ณ เชียงใหม่ เจ้าของพื้นที่เดิม 5 สมัย ในสังกัดพรรคความหวังใหม่ ต่อมาในการเลือกตั้ง พ.ศ. 2548 ยังได้รับการเลือกตั้งเป็นสมัยที่ 2 ในพื้นที่เดิม
ในปี พ.ศ. 2549 นายพรชัย เป็นนักการเมืองคนหนึ่งที่ถูกจับเชิญตัวไปสอบสวนในกรณีการเคลื่อนไหวทางการเมือง ในระหว่างประกาศกฎอัยการศึก แต่ก็ได้รับการปล่อยตัวในภายหลัง เนื่องจากเจ้าตัวให้เหตุผลว่าเข้าใจผิดว่ามีการยกเลิกประกาศแล้ว ช่วงหลังเหตุการณ์ทางการเมืองในปี พ.ศ. 2549 นายพรชัย จึงวางมือทางการเมืองชั่วคราว
ต่อมาในปี พ.ศ. 2561 เขาได้ประกาศตัวลงสมัครรับเลือกตั้งในนามพรรคพลังประชารัฐ และลงสมัครรับเลือกตั้งในพื้นที่จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง ต่อมาย้ายไปร่วมงานกับพรรคไทยสร้างไทย
แต่ในการเลือกตั้ง พ.ศ. 2566 เขาลงสมัครรับเลือกตั้งในนามพรรคพลังประชารัฐอีกครั้งในพื้นที่จังหวัดเชียงใหม่ เขต 3
แคว้นซูมือ
แคว้นซูมือ (Сумська́ о́бласть) หรือที่บางครั้งเรียกว่า ซุมช์ชือนา (Су́мщина) เป็นแคว้นในภาคตะวันออกเฉียงเหนือของประเทศยูเครน ตัวแคว้นดังที่เป็นอยู่ทุกวันนี้ได้รับการจัดตั้งขึ้นตามประกาศของคณะผู้บริหารสูงสุดของสภาโซเวียตสูงสุดแห่งสหภาพโซเวียตใน ค.ศ. 1939 โดยแยกพื้นที่เขตต่าง ๆ จากแคว้นคาร์กิว แคว้นแชร์นีฮิว และแคว้นปอลตาวามารวมกัน ประมาณกันว่า ณ วันที่ 1 มกราคม ค.ศ. 2022 แคว้นนี้มีประชากร 1,035,772 คน
ศูนย์กลางการบริหารแคว้นซูมือคือซูมือ เมืองสำคัญอื่น ๆ ในแคว้นได้แก่ กอนอตอป, ออคตือร์กา, รอมนือ และชอสต์กา ในพื้นที่แคว้นมีการใช้ประโยชน์ที่ดินสำหรับประกอบเกษตรกรรมผสมกับอุตสาหกรรมอย่างหนาแน่น โดยมีสถานประกอบอุตสาหกรรมมากกว่า 600 แห่ง และที่สำคัญมีแม่น้ำเจ็ดสายไหลผ่านพื้นที่แคว้น
ฆ่า ไถ่ อำมหิต
ฆ่า ไถ่ อำมหิต (All the Money in the World) เป็นภาพยนตร์แนวระทึกขวัญอาชญากรรม ออกฉายปี พ.ศ. 2560 กำกับโดยริดลีย์ สกอตต์ เขียนบทโดยเดวิด สคาร์ปา ดัดแปลงจากหนังสือมี 1995 เขียนโดยจอห์น เพียร์สัน เรื่อง Painfully Rich: The Outrageous Fortunes and Misfortunes of the Heirs of J. Paul Getty
ไมเคิล
ไมเคิล เป็นชื่อบุคคล อาจหมายถึง
โรงพยาบาลมหาวิทยาลัยบูรพา
โรงพยาบาลมหาวิทยาลัยบูรพา (Burapha University Hospital) เป็นโรงพยาบาลเพื่อการเรียนการสอนของมหาวิทยาลัย สังกัดคณะแพทยศาสตร์ มหาวิทยาลัยบูรพา โดยตั้งอยู่ในอำเภอเมืองชลบุรี จังหวัดชลบุรี ซึ่งเป็นโรงพยาบาลที่มีความสามารถในบริการระดับตติยภูมิขั้นสูง
ประวัติ
ศูนย์วิทยาศาสตร์สุขภาพ มหาวิทยาลัยบูรพา (เดิมคือโครงการศูนย์การแพทย์) ได้รับการบริจาคโดยพลเอก อาทิตย์ กำลังเอก ซึ่งเปิดดำเนินการเมื่อวันที่ 31 สิงหาคม พ.ศ. 2527 ศูนย์นี้เป็นอาคาร 2 ชั้น คล้ายกับโรงพยาบาลชุมชนอื่น ๆ ที่มีอยู่เดิม โดยมีวัตถุประสงค์เพื่อให้บริการทางการแพทย์แก่ประชาชนในท้องถิ่น พร้อมด้วยศักยภาพในการเป็นสถาบันฝึกอบรม ครั้นภายใน พ.ศ. 2528 แผนกผู้ป่วยนอกได้ขยายตัว และศูนย์ดังกล่าวสามารถทำคลอดได้ตลอด 24 ชั่วโมง กระทั่งใน พ.ศ. 2551 หลังจากการปฏิรูปในมหาวิทยาลัย ได้มีการโอนการดำเนินงานของโรงพยาบาลไปสังกัดคณะแพทยศาสตร์
ฟิลิป บ็อบบิตต์
ฟิลิป เชส บ็อบบิตต์ (Philip Chase Bobbitt; เกิด 22 กรกฎาคม ค.ศ. 1948) เป็นนักเขียน นักวิชาการ นักกฎหมาย และข้าราชการชาวอเมริกัน เคยสอนอยู่ในสหราชอาณาจักร เป็นผู้ที่มีความรู้ยอดเยี่ยมในด้านกลยุทธ์ทางทหาร กฎหมายรัฐธรรมนูญ และรัฐธรรมนูญ อีกทั้งยังเคยเขียนหนังสือ Constitutional Fate: Theory of the Constitution (ค.ศ. 1982), The Shield of Achilles: War, Peace and the Course of History (ค.ศ. 2002) และ Terror and Consent: the Wars for the Twenty-first Century (ค.ศ. 2008) อีกด้วย
ชีวิตในวัยเด็ก
ฟิลิป บ็อบบิตต์ เกิดในเมืองเทมเปิล รัฐเท็กซัส เป็นลูกคนเดียวของออสการ์ ไพรซ์ บ็อบบิตต์ (เสียชีวิต ค.ศ. 1995) และรีเบกกา ลูรัท จอห์นสัน บ็อบบิตต์ (ค.ศ. 1910-1978) ฟิลิปถือได้ว่าเป็นทายาทแท้ ๆ ของเฮนรี วิสเนอร์ ผู้แทนของรัฐนิวยอร์กในการลงนามประกาศอิสรภาพของสหรัฐอเมริกา และทายาทของวิลเลียม บ็อบบิตต์ ชาวไร่เชื้อสายเวอร์จิเนีย (เสียชีวิต ค.ศ. 1673) พ่อและตาของรีเบกกา (แม่ของฟิลิป) ก็เป็นถึงสภานิติบัญญัติของรัฐเท็กซัส และตาทวดยังเป็นประธานของมหาวิทยาลัยเบย์เลอร์
ฟิลิปเป็นหลานชายของลินดอน บี. จอห์นสัน ประธานาธิบดีคนที่ 36 ของสหรัฐอเมริกาซึ่งดำรงตำแหน่งระหว่างปี ค.ศ. 1963-1969 (เนื่องจากแม่ของฟิลิปเป็นพี่สาวคนโตของจอห์นสัน) และระหว่างช่วงปิดภาคเรียนฤดูร้อนของมัธยมปลายและมหาวิทยาลัย ฟิลิปได้อาศัยอยู่ในทำเนียบขาว
รายพระนามพระมหากษัตริย์เบลเยียม
ราชอาณาจักรเบลเยียม เริ่มสถาปนาระบบกษัตริย์เมื่อปี ค.ศ. 1831 โดยราชวงศ์ซัคเซิน-โคบวร์คและโกทา เริ่มนับจากพระเจ้าเลออปอลที่ 1 เสวยราชย์เป็นปฐมกษัตริย์ภายหลังจากการแยกตนเป็นอิสระจากราชอาณาจักรเนเธอร์แลนด์ อันสืบเนื่องจากการปฏิวัติเบลเยียม ในปีค.ศ. 1830
วราห์ บุญญะสิทธิ์
พลเอก วราห์ บุญญะสิทธิ์ (28 มิถุนายน 2501-) สมาชิกวุฒิสภาไทย ชุดที่ 12 นายทหารพิเศษประจำกรมทหารราบที่ 1 มหาดเล็กรักษาพระองค์ และกรมทหารราบที่ 11 รักษาพระองค์ ราชองครักษ์เวร อดีตตุลาการศาลทหารสูงสุด อดีตที่ปรึกษาพิเศษกองทัพบก อดีตรองเสนาธิการทหารบก อดีตรองแม่ทัพภาคที่ 1 อดีตผู้บัญชาการกองพลที่ 1 รักษาพระองค์ อดีตผู้บังคับการกรมทหารราบที่ 1 มหาดเล็กรักษาพระองค์ อดีตกรรมการบริหารกิจการองค์การขนส่งมวลชนกรุงเทพ อดีตสมาชิกสภาขับเคลื่อนการปฏิรูปประเทศ เป็นหนึ่งในนายทหารที่ควบคุมการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553
ประวัติ
พลเอก วราห์ บุญญะสิทธิ์ เกิดเมื่อวันที่ 28 มิถุนายน พ.ศ. 2501 เป็นบุตรชายของพลเอก วัฒนา บุญญะสิทธิ์ อดีตรองแม่ทัพภาคที่ 1, ผู้บัญชาการกองพลทหารราบที่ 9 และผู้บังคับการกรมทหารราบที่ 31 รักษาพระองค์ กับ นางนงลักษณ์ บุญญะสิทธิ์ มีพี่น้อง 2 คน คือ
พลเอก วราห์ฯ รับราชการทหารตั้งแต่ปี พ.ศ. 2525 ถึงปี พ.ศ. 2561 โดยเมื่อวันที่ 19 กันยายน พ.ศ. 2549 ขณะดำรงตำแหน่งรองผู้บังคับการกรมทหารราบที่ 1 มหาดเล็กรักษาพระองค์ พันเอก วราห์ฯ(ยศในขณะนั้น)ได้เป็นหนึ่งในนายทหารที่ร่วมกระทำรัฐประหาร และต่อมาได้ขึ้นเป็นผู้บังคับการกรมทหารราบที่ 1 มหาดเล็กรักษาพระองค์ (ผบ.ร.1 รอ.) แทน พันเอก ไพบูลย์ คุ้มฉายา(ยศในขณะนั้น) ที่ได้เลื่อนขึ้นเป็น รองผู้บัญชาการกองพลที่ 1 รักษาพระองค์ (รอง ผบ.พล.1 รอ.)
หลังจากเกษียณอายุราชการแล้ว ได้มีพระบรมราชโองการโปรดเกล้าฯให้ดำรงตำแหน่งสมาชิกวุฒิสภา เมื่อ วันที่ 11 พฤษภาคม พ.ศ. 2562
ครอบครัว
ชีวิตครอบครัวสมรสกับ หม่อมหลวง พิศเพียงแข บุญญะสิทธิ์(ชยางกูร) มีบุตรสาว 2 คน คือ
การศึกษา
สำเร็จการศึกษาจาก โรงเรียนเตรียมทหาร รุ่นที่ 18 รุ่นเดียวกับพลเรือเอก ลือชัย รุดดิษฐ์ อดีตผู้บัญชาการทหารเรือ พลอากาศเอก ชัยพฤกษ์ ดิษยะศริน อดีตผู้บัญชาการทหารอากาศ โรงเรียนนายร้อยพระจุลจอมเกล้า รุ่นที่ 29 รุ่นเดียวกับพลเอก เทพพงศ์ ทิพยจันทร์ สมาชิกวุฒิสภา อดีตปลัดกระทรวงกลาโหมและอดีตผู้ช่วยผู้บัญชาการทหารบก พลเอก พรพิพัฒน์ เบญญศรี อดีตสมาชิกวุฒิสภา และอดีตผู้บัญชาการทหารสูงสุด พลโท ปิยวัฒน์ นาควานิช อดีตแม่ทัพภาคที่ 4 และสำเร็จการศึกษาระดับปริญญาโท สาขารัฐประศาสนศาสตรมหาบัณฑิต จากมหาวิทยาลัยศรีปทุม
การรับราชการ
พลเอก วราห์ฯ ดำรงตำแหน่งที่สำคัญ เช่น ผู้บังคับการกรมทหารราบที่ 1 มหาดเล็กรักษาพระองค์(ผบ.ร.1 รอ.) เมื่อปี พ.ศ. 2549 จากนั้นในปี พ.ศ. 2555 ดำรงตำแหน่งผู้บัญชาการกองพลที่ 1 รักษาพระองค์(ผบ.พล.1 รอ.) ต่อมาได้ดำรงตำแหน่ง รองแม่ทัพภาคที่ 1(รอง มทภ.1), รองเสนาธิการทหารบก(รอง เสธ.ทบ.) และได้รับพระราชทานยศพลเอก ตั้งแต่ 1 ตุลาคม 2560
พระยาอุปราชหมูล่า
พระยาอุปราชหมูล่า (บางตำราสะกดว่า หมูหล้า) (พ.ศ. 2297 - พ.ศ. 2358) เป็นพระยาอุปราชแห่งนครลำปาง ดำรงอิสริยยศเป็น "พระราชมหาอุปราชานราธิบดีศรีสุวรรณฝ่ายหน้าหอคำนครลำปาง" เป็นหนึ่งในเจ้าเจ็ดตนแห่งราชวงศ์ทิพย์จักร แต่เป็นเพียงพระองค์เดียวที่มิได้ครองราชย์เป็นเจ้าผู้ครองนครใด ๆ
พระประวัติ
พระยาอุปราชหมูล่า สมภพเมื่อปี พ.ศ. 2297 เป็นพระราชโอรสในเจ้าฟ้าสิงหาราชธานีเจ้าฟ้าหลวงชายแก้ว มีพระอนุชาและพระขนิษฐารวม 10 พระองค์ (หญิง 3 ชาย 7) (เจ้าชายทั้ง 7 พระองค์ได้ทรงช่วยกันต่อสู้อริราชศัตรูขยายขอบขัณฑสีมาล้านนาออกไปอย่างเกรียงไกร เป็นเหตุให้มีพระสมัญญาว่า "เจ้าเจ็ดตน") มีพระนามตามลำดับ ดังนี้
พระราชกิจ
เจ้าหมูล่า ได้รับแต่งตั้งเป็นพระยาราชวงศ์ ในปี พ.ศ. 2317 ต่อมาในปี พ.ศ. 2337 เมื่อพระยาคำโสมถึงแก่พิราลัย จึงมีพระราชโองการแต่งตั้งเจ้าหมูหล้าเป็นพระยาอุปราช กระทั่งในปี พ.ศ. 2358 พระยาอุปราชหมูหล้า ได้ร่วมขบวนนำช้างพลายเผือกลงไปถวายเป็นบรรณาการที่กรุงเทพฯ แต่พระยาอุปราชหมูหล้า ได้ถึงแก่พิราลัยที่กรุงเก่าเสียก่อน สิริอายุได้ 61 ปี
ราชโอรส-ธิดา
เจ้าอุปราชหมูหล้า มีพระโอรสเท่าที่สืบข้อมูลได้คือ
ฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2017
ฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2017 (หรือที่รู้จักในชื่อ ยูฟ่า อันเดอร์-19 ยูโร 2017) เป็นการแข่งขัน ฟุตบอลชิงแชมป์แห่งชาติยุโรป รุ่นอายุไม่เกิน 19 ปี ครั้งที่ 16 (ครั้งที่ 66 ถ้า รุ่นอายุไม่เกิน 18 ปี และ รุ่นเยาวชนรวมอยู่ด้วย), ซึ่งเป็นการแข่งขันฟุตบอลระดับเยาวชนของทีมชาติซึ่งจัดขึ้นโดย ยูฟ่า สำหรับฟุตบอลชายทีมชาติรุ่นอายุไม่เกิน 19 ปีของทวีปยุโรป. จอร์เจีย, ซึ่งได้รับการคัดเลือกโดยยูฟ่าเมื่อวันที่ 26 มกราคม ค.ศ. 2015, จะเป็นเจ้าภาพจัดการแข่งขัน.
สนามแข่งขัน
แมตช์รอบสุดท้ายจะจัดขึ้นในสี่สนามแข่งขันที่ตั้งอยู่ในสองเมือง:
รอบแบ่งกลุ่ม
โปรแกรมการแข่งขันทัวร์นาเมนต์รอบสุดท้ายได้รับการยืนยันเมื่อวันที่ 24 เมษายน พ.ศ. 2560.
เวลาทั้งหมดเป็นเวลาท้องถิ่น, GET (UTC+4).
อันดับดาวซัลโว
แหล่งที่มา: UEFA.com
อุลตร้าแมน X
อุลตร้าแมน X เป็นละครโทรทัศน์โทคุซัทสึของซีรีส์อุลตร้าแมน ผลิตโดยสึบุรายะ โปรดักชัน อยู่ในช่วงรายการ ชิน อุลตร้าแมนเรทสึเด็น ออกอากาศครั้งแรกเมื่อวันที่ 14 กรกฎาคม ค.ศ. 2015 จนถึงวันที่ 22 ธันวาคม ปีเดียวกัน  มีจำนวนตอนทั้งหมด 22 ตอน
เรื่องย่อ
ผลกระทบจากซูเปอร์แฟลร์ดวงอาทิตย์ทำให้โอพาร์ทปริศนา สปาร์คดอลส์ที่หลับใหลอยู่ในที่ต่างๆ บนโลกกำเนิดร่างมีตัวตนขึ้นมา และเริ่ม ออกอาละวาดไปทั่ว Xio (จีโอ) กองกำลังพิเศษที่ระดมทีมจากนานาชาติจึงถูกก่อตั้งขึ้นเพื่อรับมือกับสัตว์ประหลาดและมนุษย์ต่างดาวที่ปรากฎตัวอย่างต่อเนื่อง บัดนี้ผู้กอบกู้โลกที่ไม่มีใครรู้จักมาก่อนได้มาปรากฎตัวที่โลกแล้ว
เจ้าชายแฮร์มัน ฟรีดริชแห่งไลนิงเงิน
เจ้าชายแฮร์มัน ฟรีดริชแห่งไลนิงเงิน (His Serene Highness Prince Hermann Friedrich of Leiningen) ประสูติเมื่อวันที่ 16 เมษายน 2506 ณ โตรอนโต รัฐออนแทรีโอ แคนาดา เป็นพระโอรสพระองค์เล็กในเจ้าชายคาร์ลแห่งไลนิงเงิน กับ เจ้าหญิงมารี หลุยส์แห่งบัลแกเรีย พระองค์เป็นพระราชนัดดาใน พระเจ้าซาร์บอริสที่ 3 แห่งบัลแกเรีย กับ โจวันนาแห่งอิตาลี สมเด็จพระราชินีแห่งบัลแกเรีย และเป็นพระภาคิไนยใน ซีโมน แซ็กซ์-โคบูร์ก-ก็อตธา ผ่านทางสายพระมารดา พระองค์ทรงมีสิทธิ์ในการสืบราชบัลลังก์อังกฤษ เนื่องจากทรงสืบเชื้อสายมาจากเจ้าหญิงวิกตอเรีย พระราชกุมารี พระองค์ทรงมีพระเชษฐาร่วมพระบิดาพระมารดาคือ
และมีพระอนุชาและพระขนิษฐาต่างพระบิดา 2 ท่าน คือ
เสกสมรส
พระองค์ทรงเสกสมรสกับ เดบาราห์ คัลลี เมื่อวันที่ 16 พฤาภาคม 2530 ณ เมืองโอควิลล์ รัฐออนแทรีโอ มีพระธิดา 3 พระองค์
ปัจจุบันพระองค์และครอบครัวพำนักในลอนดอน พระองค์ทรงงานในบริษัทหลักทรัพย์จัดการกองทุนซึ่งเป็นส่วนหนึ่งของรอยัลแบงก์ออฟแคนาดา ปละทรงใช้พระนามแบบสามัญคือ เฮอร์มัน ไลนิงเงิน
อ้างอิง
.
บันด์
บันด์ (เทวนาครี: बंद ทับศัพท์เป็น Bandh; แปลตรงตัว: ปิด, มาจาก ) เป็นรูปแบบการประท้วงทางการเมืองในเอเชียใต้โดยเฉพาะอินเดียกับเนปาล คล้ายคลึงกับการนัดประท้วงหยุดงาน โดยประกาศและกระทำโดยพรรคการเมือง ชุมชน หรือกลุ่มคน หนึ่งในคำที่ปรากฏใช้มากในอินเดียคือ "ภารตบันด์" (Bharat bandh) ซึ่งหมายถึงการเรียกร้องให้กระทำบันด์ทั้งประเทศ
ชุมชนหรือพรรคการเมืองที่ประกาศบันด์จะคาดหวังให้สาธารณชนผู้เข้าร่วมโดยทั่วไปอยู่ที่บ้านและไม่เดินทางมาทำงาน, ร้านค้าปิดบริการ และการชนส่งสาธารณะ รถโดยสารประจำทาง รถแท็กซี่ ไม่ลงขับตามถนนหรือไม่รับผู้โดยสาร และเคยสำเร็จในระดับนครมาแล้ว เช่นครั้งหนึ่งที่เบงกาลูรุในปี 2012 บันด์อาจเรียกได้ว่าเป็นรูปแบบหนึ่งของการดื้อแพ่ง และส่วนใหญ่มีเป้าหมายเพื่อเรียกร้องให้รัฐบาลแก้ไขปัญหาเฉพาะต่าง ๆ
หาดบางเทา
หาดบางเทา เป็นหาดที่ถือว่ามีความยาวที่สุดแห่งหนึ่ง เม็ดทรายบริเวณหาดมีความขาวแต่ไม่ละเอียดมากนัก นับเป็นหาดที่น่าสนใจของจังหวัดภูเก็ต ตั้งห่างจากตัวเมือง 26 กิโลเมตร มีจุดรับส่งนักท่องเที่ยวหรือแท็กซี่หลายจุดคอยให้บริการ ให้ได้ชื่นชมความงาม มีแหล่งช็อปปิ้งขนาดเล็ก หาดบางเทานั้นครั้งหนึ่งเคยเป็นสถานที่ในการทำเหมืองแร่ดีบุก แต่ในบัจจุบันได้กลายมาเป็นสถานที่ตั้งของโรงแรมและรีสอร์ตหรูหลายแห่งที่รอให้บริการนักท่องเที่ยวจึงเป็นที่นิยมสำหรับนักท่องเที่ยวชาวต่างชาติมากและยังมีหาดที่อยู่ใกล้เคียงอีกหลายแห่ง เช่น หาดกมลา หาดในทอน หาดในยาง เป็นต้น
อำเภอเมืองเพชรบูรณ์
เมืองเพชรบูรณ์ เป็นอำเภอหนึ่งของจังหวัดเพชรบูรณ์
ที่ตั้งและอาณาเขต
อำเภอเมืองเพชรบูรณ์ตั้งอยู่ทางตอนกลางของจังหวัด มีอาณาเขตติดต่อกับอำเภอข้างเคียง ดังนี้
การปกครองส่วนภูมิภาค
อำเภอเมืองเพชรบูรณ์แบ่งเขตการปกครองย่อยออกเป็น 16 ตำบล 221 หมู่บ้าน 1 เทศบาลเมือง ได้แก่
การปกครองส่วนท้องถิ่น
ท้องที่อำเภอเมืองเพชรบูรณ์ประกอบด้วยองค์กรปกครองส่วนท้องถิ่น 19 แห่ง ได้แก่
ฟุตบอลชิงแชมป์เอเชียตะวันตก
ฟุตบอลชิงแชมป์เอเชียตะวันตก หรือ ดับเบิลยูเอเอฟเอฟ แชมเปียนชิป เป็นการแข่งขันฟุตบอลชายทีมชาติในกลุ่มประเทศในเอเชียทางตอนตะวันตกเฉียงใต้ อยู่ภายใต้การดูแลของ สหพันธ์ฟุตบอลเอเชียตะวันตก แข่งขันครั้งแรกในปี ค.ศ. 2000 มีทีมแข่งขันทั้งสิ้น 12 ทีม
แคว้นปอลตาวา
แคว้นปอลตาวา (Полта́вська о́бласть) หรือที่บางครั้งเรียกว่า ปอลเตาช์ชือนา (Полта́вщина) เป็นแคว้นในภาคกลางของประเทศยูเครน อาณาเขตส่วนใหญ่ของแคว้นเป็นส่วนหนึ่งของรัฐผู้บัญชาการคอสแซ็กในประวัติศาสตร์ ศูนย์กลางการบริหารของแคว้นคือปอลตาวา ส่วนเมืองสำคัญอีกสองเมือง ได้แก่ ฮอริชนีเปลานีและแกรแมนชุก ประมาณกันว่า ณ วันที่ 1 มกราคม ค.ศ. 2022 แคว้นนี้มีประชากร 1,352,283 คน
จังหวัดเลกโก
จังหวัดเลคโค (Provincia di Lecco) เป็นจังหวัดในแคว้นลอมบาร์เดียของอิตาลี มีเมืองเอกคือเลคโค ในปี 2017 จังหวัดนี้มีประชากร 337,211 คนบนพื้นที่ 805.61 ตารางกิโลเมตร และแบ่งเป็น 85 คอมมูน
ชายฝั่งระหว่าง Mandello del Lario และ Varenna เป็นที่รู้จักกันในชื่อ "Golden Coast" ซึ่งถือว่าดีที่สุด มีสภาพอากาศดีที่สุดและทิวทัศน์มุมกว้างของทะเลสาบ Como ชายฝั่งของทะเลสาบโคโม เนื่องจากความสำคัญ สงครามเพื่อพิชิตชายฝั่งของทะเลสาบแห่งนี้จึงเกิดขึ้นมากมายและหากดำเนินไปนานหลายสิบปี แม้แต่ระหว่างกองทัพของมิลานและเซเรนิสซิมา
พ.ศ. 2538
พุทธศักราช 2538 ตรงกับปีคริสต์ศักราช 1995 เป็นปีปกติสุรทินที่วันแรกเป็นวันอาทิตย์ตามปฏิทินเกรกอเรียน และเป็น
เส้นเมริเดียนที่ 42 องศาตะวันออก
เส้นเมริเดียนที่ 42 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปเอเชีย ทวีปแอฟริกา มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 42 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 138 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 42 องศาตะวันออกลากผ่านพื้นที่ดังนี้:
ประเทศอัฟกานิสถานในโอลิมปิก
ประเทศอัฟกานิสถาน เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1936 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศอัฟกานิสถาน คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ
นับตั้งแต่ประเทศอัฟกานิสถานส่งนักกีฬาเข้าร่วมการแข่งขันโอลิมปิกครั้งแรก นักกีฬาอัฟกานิสถานได้รับเหรียญรางวัลรวมทั้งหมด 2 เหรียญ โดยแบ่งเป็น 0 เหรียญทอง 0 เหรียญเงิน และ 2 เหรียญทองแดง
ตำบลนาทราย (อำเภอลี้)
นาทราย เป็นตำบลหนึ่งในอำเภอลี้ จังหวัดลำพูน เป็นที่ตั้งของวัดพระบาทห้วยต้ม และหมู่บ้านกะเหรี่ยงห้วยต้ม วัดพระบาทห้วยต้มเป็นวัดที่ใหญ่ที่สุดของอำเภอลี้ เป็นวัดประจำหมู่บ้านชาวเขาพระบาทห้วยต้ม